La Universitat de València presenta a Paterna UNISOCIETAT PLUS
18/05/2016

# La Universitat de València presenta a Paterna UNISOCIETAT PLUS

[![title=](/images/noticias/2016/05/presentacion-unisocietat.jpg)](/images/noticias/2016/05/presentacion-unisocietat.jpg)

18.05.2016

L'oferta formativa de la Universitat de València a Paterna s'ampliarà el pròxim curs amb la posada en marxa d’UNISOCIETAT Plus, un programa d'un sol curs acadèmic que renovarà les seues assignatures cada any a petició dels estudiants. Els interessats podran inscriure's en aquest programa tantes vegades com desitgen

El programa UNISOCIETAT, que fins ara estava implantat a Paterna (Horta Nord), contemplava un recorregut de 3 cursos acadèmics, els alumnes havien de realitzar cadascun d'ells per a promocionar i obtenir així el títol acreditatiu en finalitzar el trienni. En canvi, amb UNISOCIETAT PLUS, els tres cursos es condensen en un només de 120 hores. Els veïns de Paterna i el seu entorn pròxim poden estudiar tants cursos com desitgen perquè cada any l'oferta acadèmica es renovarà amb assignatures triades pels estudiants “a la carta”.

“Amb UNISOCIETAT PLUS els majors de 30 anys que vulguen aprendre ja no tindran un límit temporal, poden estudiar durant cinc, sis anys o els que desitgen”, ha assenyalat el Vicerector de Participació i Projecció Territorial de la Universitat de València, Jorge Hermosilla, i ha afegit: “l'objectiu de la transformació d’UNISOCIETAT en UNISOCIETAT PLUS és perllongar l'aprenentatge al llarg de la vida i fomentar un envelliment actiu de la població, sense límit de temps”.

UNISOCIETAT PLUS constarà de 120 hores lectives impartides per professors de la Universitat de València i, a més, comptarà amb un cicle de conferències a la primavera i tardor que complementarà el curs acadèmic a través de ponències multidisciplinàries oferides per docents i especialistes de la UV.

El programa UNISOCIETAT es va instaurar a Paterna aquest curs 2015/2016 i després d'un any de funcionament, el consistori i la Universitat amb el recolçament de Caixa Popular, han decidit convertir-ho en UNISOCIETAT PLUS per a donar resposta a la demanda de la ciutadania. “Hem apostat per UNISOCIETAT PLUS perquè és un programa més flexible que s'adapta millor a les necessitats dels paterneros i paterneras, és renovable anualment i els alumnes poden triar el temari que més els interessa”, ha assenyalat l'alcalde de Paterna Juan Antonio Sagredo.

El programa UNISOCIETAT, destinat a persones de més de 30 anys amb inquietuds per aprendre i motivació per la cultura, aconsegueix una matrícula de més d'1.200 estudiants i s'imparteix en l'actualitat en 10 seus universitàries: Ontinyent (des del 2011/12), Gandia (des de 2007/08, on el programa es denomina UniMajors -per a majors de 50 anys-), Cullera, Massamagrell i Quart de Poblet (des del 2013/14), l'Eliana (des del curs 2014/15), Paterna i Requena (des de 2015/2016), i Alzira i Benetússer (que arrancarà en 2016-2017).

Aquestes iniciatives de la Universitat de València, canalitzades a través del programa ‘Universitat i Societat’ del Vicerectorat de Participació i Projecció Territorial, "persegueixen implicar a la comunitat de docents i investigadors de la UV en els municipis de la seua àrea d'influència i aportar a la societat tot un seguit de coneixements teòrics i pràctics sobre temes essencials", en paraules del vicerector. Aquest programa és possible gràcies a la col•laboració amb els ajuntaments d'Alzira, Benetússer, Cullera, l'Eliana, Gandia, Massamagrell, Ontinyent, Paterna, Quart de Poblet i Requena, i al suport de Caixa Popular.